Covid-19-statistieke: Byna 20 000 nuwe gevalle | Maroela Media
Die Covid-19-positiwiteitskoers het teen Woensdagaand op 26,8% gestaan nadat nog 19 842 mense positief vir die virus getoets het.
Die Nasionale Instituut vir Oordraagbare Siektes (Nios) sê daar is tans 118 060 aktiewe gevalle landwyd en altesame 3 071 064 mense het reeds die virus opgedoen. Hiervan het 2 867 966 mense reeds herstel.
Nog 36 nuwe sterftes is ook bevestig wat die algehele sterftesyfer op 90 038 te staan bring.
Altesame 73 911 toetse vir Covid-19 is sedert die vorige verslag gedoen. Altesame 59% van nuwe gevalle is in Gauteng, gevolg deur KwaZulu-Natal en die Wes-Kaap (10% elk), Mpumalanga (6%), Noordwes (5%), Limpopo (4%), die Oos-Kaap en Vrystaat (3% elk) en die Noord-Kaap (1%).
Die positiwiteitskoers is tans 26,8%, 'n toename van die 24,9% waarop dit 'n dag tevore gestaan het. Die sewedaggemiddeld staan in hierdie stadium op 24,6%, ook hoër as die 23,2% van die vorige dag.
Nog 374 mense is in hospitale opgeneem en tans word 4 252 mense landwyd in private en staatshospitale vir die virus behandel.
Nog 133 695 dosisse van die entstof is Woensdag toegedien.
Die dokters en verpleegpersoneel besef seker hulle vakansie is van die baan.
Mag ek vra hoeveel van die nuwe 20 000 nie inenting geneem het? En hoeveel van die nuwe 20 000 het inenting geneem?
Dit is redelik vanselfsprekend dat die Omikron variant hoogs aansteeklik is, maar die simptome nie ernstig is nie.
Ek glo nie in enige samesweringsteorrieë nie, ek is ingeënt en ken heelwat mense wat oorlede is aan Covid, maar dink nie ons moet die dam onder die eend uitruk met Omikron nie.
Die doel van inperkings is om hoofsaaklik 'n toeloop tot hospitale te voorkom, en tans sien ons nie daardie toeloop nie al is die positiwiteitskoers baie hoog.
My vraag is die volgende: Hoekom na die nuwe variant ontdek is klim die syfers?
Het almal 'n "checklist"om te doen wat hul wil bewys watter covid hul al gehad het en 'n regmerkie agter dit maak?
Ander vraag is waarom word die skuldige provinsies nie geblok of toegemaak wat so hoë syfers het nie?
Met die hoogs aansteeklike, maar minder gevaarlike Omikron in omloop, is dit nie nou 'n goeie tyd om kudde immuniteit te bewerkstellig nie???